ҰЙҒАРЫМ

2015 жыл 11 қыркүйек Маңғыстау селосы

 Маңғыстау облысы Мұнайлы аудандық сотының құрамында төрағалық етуші судья А.И.Дусимова, хатшылықта А.Сабираддинов болып, ашық сот мәжілісінде, Мұнайлы аудандық соты ғимаратының №2 сот отырысы залында Мырзабайұлы Ерланның сот актісімен алып берілген соманы индекстеу туралы арызын қарап,

АНЫҚТАҒАНЫ:

 Маңғыстау облысы Ақтау қаласы №2 сотының 27 шілде 2009 жылғы шешімімен жауапкер Матенов Берик Талипжановичтен талапкер Мырзабайұлы Ерланның пайдасына 111 302 теңге өндірілген.

 Аталған шешім негізінде 14 тамыз 2009 жылы берілген атқару парағы талапкер Е.Мырзабайұлымен орындау үшін Маңғыстау облысының соттар әкімшісіне 28 қыркүйек 2009 жылы тапсырылған. Алайда, сот шешімі орындалмағандықтан, атқару парақ пен сот шешімі 15 мамыр 2015 жылы жеке сот орындаушы Е.Сулейменовке тапсырылып, 02 маусым 2015 жылы борышкер Б.Матеновтен қол хат негізінде 111 302 теңге Е.Мырзабайұлының пайдасына өндіріліп, сот шешімі толық орындалған.

 Е.Мырзабайұлы сот актісімен алып берілген соманы индекстеу туралы арызын өзінің қатысуынсыз қарау туралы сотқа өтінішін келтірді.

 Жауапкер Б.Т.Матенов сот мәжілісінің өтетін орнымен уақыты туралы тиісінше хабарлана тұра келмеді.

Қазақстан Республикасы АІЖК-нің 187-бабының 4-бөлігіне, 187-бабының 5-бөлігіне, 234-бабының 2-бөлігіне сай, судья, сот актісімен алып берілген соманы индекстеу туралы арызды тараптардың қатысуынсыз қарауға кіріседі.

Сот, іс құжаттарын зертеп, төмендегідей тұжырымға келеді.

Қазақстан Республикасы АІЖК-нің 234-бабының 1-бөлігіне сай, сот мүдделі адамның арызы бойынша сот актісімен төлеттірілген ақшалай сомаға Қазақстан Республикасы Ұлттық Банкінің сот актісі орындалған күнгі қайта қаржыландырудың ресими ставкасына сүйене отырып, тиісті индекстеу жүргізе алады.

Қазақстан Республикасы Жоғарғы Сотының 11.07.2003 жылғы №5 нормативтік қаулысының 31-тармағына сай, сот АІЖК-нің 234-бабына сәйкес алып берілген ақша соммасын индекстеу туралы ұйғарым шығаруға құқылы. Индекстеу Ұлттық Банкі сот шешімі орындалатын күнгі қайта қаржыландыру ставкасы негізге алына отырып, шешім заңды күшіне енген күннен бастап борышкер ақшалай міндеттемені, орындау мерзімін кейінге қалдыру немесе мерзімін ұзарту кезеңін есептемегенде, нақтылы орындаған күнге дейінгі кезеңге есептеледі делінген.

Жауапкер Матенов Берик Талипжановичтен талапкер Мырзабайұлы Ерланның пайдасына 111 302 теңге өндіру туралы азаматтық іс бойынша Маңғыстау облысы Ақтау қаласы №2 сотының 27 шілде 2009 жылғы шешімі 12 тамыз 2009 жылы заңды күшіне еніп, 5 жыл 9 айдан кейін 02.06.2015 жылы толық орындалған.

Қазақстан Ұлттық Банкі қайта қаржыландырудың ресими ставкасы Қазақстан Республикасы Ұлттық Банкі Басқару алқасының қаулыларына сай, 10.07.2009ж.-10.08.2009ж. аралығында банк мөлшерлемесі 8%, 10.08.2009ж.-04.09.2009ж. аралығында 7.5%, 04.09.2009ж.-09.03.2011ж. аралығында 7,0%, 09.03.2011ж.-01.01.2012ж. аралығында 7,5%, 01.01.2012ж.-14.02.2012ж. аралығында 7,0%, 14.02.2012ж.-02.04.2012ж. аралығында 6.5%, 02.04.2012ж.-04.06.2012ж. аралығында 6.0%, 04.06.2012ж. осы күнге дейін 5.5%.

Мұндай тұрғыда, сот Е.Мырзабайұлының сот актісімен алып берілген соманы индекстеу туралы арызы дұрыс және жауапкер Б.Т.Матеновтен арызданушы Е.Мырзабайұлының пайдасына толық өндірілуге жатады деп есептейді. Шешім заңды күшіне енген күннен ақшалай міндеттеменің борышкермен нақты орындалған күні аралығындағы Қазақстан Республикасы Ұлттық Банкінің қаржыландыру мөлшерлемесіне сәйкес индекістеу соммасы 40 676 теңгені құрайды. Есеп төмендегідей,

12.08.2009ж.-12.08.2010ж. 111.302 теңге (негізгі қарыз) х 7.0% (ҚР ҰБ қаржыландыру мөлшерлемесі) х 365 (орындалмаған күн) : 365 (бір жылдағы күн) = 7.791 теңге.

12.08.2010ж.-12.08.2011ж. – 7,5% = 8.348 теңге,

12.08.2011ж.-12.08.2012ж. – 6.6% = 7.346 теңге,

12.08.2012ж.-02.06.2015ж. – 5.5% = 17.191 теңге, барлығы 40 676 теңге.

Жоғарыда айтылғандар негізінде және Қазақстан Республикасы АІЖК-нің 234, 251-252 бабтарын басшылыққа алып, сот

ҰЙҒАРЫМ ЕТТІ:

Мырзабайұлы Ерланның сот актісімен алып берілген соманы индекстеу туралы арызы қанағаттандырылсын.

Матенов Берик Талипжановичтен талапкер Мырзабайұлы Ерланның пайдасына индекстеу соммасы 40 676 (қырық мың алты жүз жетпіс алты) теңге өндірілсін.

Ұйғарымға Маңғыстау облыстық сотының апелляциялық сот алқасына Мұнайлы аудандық соты арқылы 15 күн ішінде жеке шағым немесе наразылық берілуі мүмкін.

Судья А.И.Дусимова

Көшірмесі дұрыс

Судья А.И.Дусимова